News Update: หุ้นผู้ผลิตชิปกอดคอร่วง เตือนยอดขายชะลอจากความต้องการลด Micron Technology -3.74% และ Nvidia -3.97% - FINNOMENA
หุ้นผู้ผลิตชิปร่วงแรง หลัง Micron Technology และ Nvidia เตือนความต้องการชะลอตัวอาจส่งผลต่อยอดขาย
10 ส.ค. 2565

หุ้นผู้ผลิตชิปร่วงแรง หลัง Micron Technology และ Nvidia เตือนความต้องการชะลอตัวอาจส่งผลต่อยอดขาย
เมื่อวานนี้ (9 ส.ค.) ดัชนีเซมิคอนดักเตอร์ของฟิลาเดลเฟียร่วงลง 4.6% โดยหุ้น 30 ตัวในดัชนีร่วงลงทั้งหมด ซึ่งนี่ถือเป็นการลดลงครั้งเลวร้ายที่สุดในรอบกว่า 1 เดือน นักลงทุนเทขายหุ้นเนื่องจากกังวลว่า ความต้องการของลูกค้าที่ลดลง อาจนำไปสู่ยอดขายที่ตกต่ำเป็นเวลานาน
โดยหุ้น Micron Technology ลดลงมา 3.74% ขณะที่ Nvidia ร่วงลงมา 3.97%
การร่วงลงของหุ้นเซมิคอนดักเตอร์ส่งผลต่อดัชนี Nasdaq 100 ผลประกอบการที่น่าผิดหวังและการคาดการณ์ยอดขายที่ชะลอตัวลงจาก Nvidia, Advanced Micro Devices และล่าสุด Micron Technology ส่งผลให้ Nasdaq 100 ลดลงเป็นเวลาสามวันติดต่อกันนับตั้งแต่ 5 ส.ค. ที่ Western Digital ผู้ผลิตหน่วยความจำและฮาร์ดดิสก์ไดรฟ์ออกมาคาดการณ์ยอดขายที่อ่อนแอ
ด้านหุ้นผู้ผลิตอุปกรณ์ที่ใช้ในการผลิตชิปก็ร่วงแรงเช่นกัน หลัง Micron Technology กล่าวว่า มีแผนลดการใช้จ่ายในโรงงานและอุปกรณ์ใหม่จากคำสั่งซื้อที่ลดลง ส่งผลให้เมื่อวานนี้ (9 ส.ค.) หุ้น Lam Research ลดลง 7.9% ขณะที่ Applied Materials ลดลง 7.6%
จากทั้งหมด 10 หุ้นที่มีผลงานแย่ที่สุดใน Nasdaq 100 ในเดือนนี้ เป็นหุ้นที่เกี่ยวกับชิปไปแล้ว 7 หุ้น นำโดย Marvell Technology ที่ลดลง 7.9% ตามมาด้วย Lam Research และ NXP Semiconductors
ขณะที่ตั้งแต่ต้นปี ดัชนีเซมิคอนดักเตอร์ลดลงมา 27% เทียบกับการลดลง 20% ของ Nasdaq 100 และ 14% ของ S&P 500
อ้างอิง:
https://www.bloomberg.com/news/articles/2022-08-09/chipmaker-selloff-deepens-as-micron-nvidia-fan-slowdown-fears?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Micron Technology
News Update
Nvidia
ชิป
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA